[pic] | EVROPSKA KOMISIJA |

Bruselj, 23.3.2011

COM(2011) 136 konč.

POROČILO KOMISIJE

Solidarnostni sklad Evropske unijeLetno poročilo 2009

KAZALO

1. Uvod 3

2. Tekoče vloge iz leta 2008 in nove vloge, prejete leta 2009 3

3. Financiranje 6

4. Zaključitve 6

5. Sklepi 7

Priloga 1: Tekoče in nove vloge iz leta 2009 za pomoč iz Solidarnostnega sklada Evropske unije 8

Priloga 2: Pregled vlog za pomoč iz Solidarnostnega sklada EU od leta 2002 9

Uvod

Solidarnostni sklad Evropske unije je bil ustanovljen 15. novembra 2002. Člen 12 Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (v nadaljnjem besedilu: uredba o Solidarnostnem skladu) določa, da se Evropskemu parlamentu in Svetu predloži poročilo o dejavnosti Sklada v preteklem letu. To poročilo predstavlja dejavnosti Sklada v letu 2009, ki kot prejšnja poročila zajema obravnavo tekočih in novih vlog ter oceno poročil o izvajanju, da se lahko pripravijo za zaključitev.

Za Solidarnostni sklad Evropske unije je bilo leto 2009 z vidika števila vlog eno „mirnejših“ let. Skupaj je bilo med letom vloženih samo šest vlog za pomoč iz Sklada, v nekaterih prejšnjih letih pa jih je bilo vloženih do 19. Izmed vlog, vloženih leta 2009, so bile štiri vložene novembra in decembra (v zvezi z gozdnimi požari v regiji Atika v Grčiji, nevihtami na Cipru, poplavami na grškem otoku Evia in zemeljskimi plazovi na Siciliji), zato je bilo mogoče njihove ocene zaključiti šele leta 2010. Te nesreče so bile sorazmerno majhne in ocenilo se je, da ne izpolnjujejo meril za uporabo Sklada[1].

Leto 2009 pa je bilo izjemno z vidika povzročene škode in izplačane pomoči. Potres v pokrajini L'Aquila v italijanski deželi Abruci je bil dejansko največja nesreča od ustanovitve Sklada, zato je bila pomoč v višini skoraj polovice milijarde EUR doslej najvišji dodeljeni znesek pomoči. Neurje Klaus v jugozahodni Franciji je bilo druga večja nesreča, ki je povzročila nadpovprečno veliko škodo.

TEKOčE VLOGE IZ LETA 2008 IN NOVE VLOGE, PREJETE LETA 2009

Ciper (suša)

Ciper je leta 2008 prizadelo pomanjkanje dežja, ki je resno vplivalo na življenjske razmere, gospodarstvo in naravno okolje. Ciprski organi so 1. julija 2008 vložili vlogo za pomoč iz Solidarnostnega sklada Evropske unije, ki so jo 16. oktobra 2008 dopolnili z dodatnimi informacijami. To je bila prva vloga za pomoč iz Solidarnostnega sklada zaradi suše. V skladu z uredbo o Solidarnostnem skladu je treba vlogo vložiti najpozneje v desetih tednih od nastanka prve škode, ki jo povzroči nesreča, kar v primeru počasi napredujoče nesreče, kot je suša, povzroča objektivne težave. Na Cipru pa je pomanjkanje dežja po triletnem obdobju, v katerem je bila količina padavin nenavadno nizka, doseglo vrhunec aprila 2008 ob koncu deževne dobe. Komisija je zato menila, da se 22. april 2008 lahko sprejme kot začetni datum večje nesreče. Vloga, ki je bila pri Komisiji vložena 1. julija 2008, je bila torej v skladu z roki iz člena 4(1).

Ciprski organi so skupno neposredno škodo, ki je nastala po 22. aprilu 2008, ocenili na 176,15 milijona EUR. Ker je ta znesek presegel prag 84,673 milijona EUR (tj. 0,6 % BND), določen za Ciper, je bila suša označena za „večjo naravno nesrečo, ki je prizadela celotno ozemlje države“. Komisija je 24. oktobra 2008 predlagala uporabo finančne pomoči v višini 7,605 milijona EUR. Po proračunskem postopku v Svetu in Parlamentu ter sklenitvi sporazuma o izvajanju nepovratnih sredstev med Komisijo in ciprskimi organi je bila pomoč Cipru izplačana 9. oktobra 2009.

Romunija (poplave)

Julija 2008 je dokaj obsežen del Romunije prizadelo močno deževje, ki je povzročilo hude poplave in zemeljske plazove. Romunski organi so 1. oktobra 2008 zaprosili za pomoč iz Solidarnostnega sklada EU. Skupna neposredna škoda je bila ocenjena na 471,42 milijona EUR. Ker je bil ta znesek nižji od praga, določenega za „večjo nesrečo“ za Romunijo (566,84 milijona EUR, tj. 0,6 % BND Romunije), a je vseeno dosegel približno 83 % praga, je bila vloga ocenjena po tako imenovanem merilu „neobičajnih regionalnih nesreč“.

Prizadeta regija je zajemala sklenjeno območje 5 okrožij v severovzhodnem delu Romunije s 3,046 milijona prebivalcev. Večina prebivalstva prizadetega območja je utrpela delno ali popolno uničenje zasebne lastnine in kmetijskih pridelkov. Romunski organi so predložili dokaze o resnih in trajnih posledicah za življenjske razmere in gospodarsko stabilnost regije. Poročalo se je o hudi škodi, ki so jo utrpeli osnovna infrastruktura, kmetijstvo, gozdarstvo, živina in zasebni domovi. Nesreča je trajno vplivala na življenjske razmere v regiji, saj je bilo uničenih približno 14 644 domov, osnovna infrastruktura (vodna/energetska) je postala trajno nedostopna, prometna infrastruktura pa močno poškodovana, zaradi česar je bilo približno 100 občin popolnoma odrezanih od sveta. Komisija je 22. januarja 2009 sklenila, da vloga ustreza merilom neobičajne regionalne nesreče, in predlagala dodelitev pomoči v višini 11 785 377 EUR. Po zaključku ustreznega postopka za spremembo proračuna in podpisu sporazuma o izvajanju je bila pomoč romunskim organom izplačana 29. oktobra 2009.

Francija (neurje Klaus)

Jugozahodni del Francije je 24. januarja 2009 prizadelo večje neurje („Klaus“), ki je povzročilo resno škodo. Francoski organi so vlogo za pomoč iz Solidarnostnega sklada vložili 2. aprila 2009 v desetih tednih po nastanku prve evidentirane škode.

Francoski organi navajajo, da je neurje povzročilo resno škodo zlasti za gozdarstvo, ki je utrpelo več kot 60 % skupne ocenjene škode, ter podjetja in zasebna gospodinjstva (več kot 25 % skupne ocenjene škode). Neurje je poleg tega znatno poškodovalo infrastrukturo (promet, električna in vodovodna omrežja, telekomunikacije) ter kmetijstvo, zaradi česar je bilo potrebno obsežno čiščenje. Zaradi neposrednih posledic neurja je izgubilo življenje dvanajst ljudi, več kot 400 pa je bilo ranjenih.

Komisija je ocenila, da skupna neposredna škoda neurja znaša 3,805 milijarde EUR. Ker ta znesek presega prag 3,398 milijarde EUR (tj. 3 milijarde EUR v cenah iz leta 2002), določen za Francijo za leto 2009 za uporabo sredstev iz Solidarnostnega sklada, je bila nesreča opredeljena kot „večja naravna nesreča“ in tako sodi v glavno področje uporabe Uredbe (ES) št. 2012/2002. Vendar se druga škoda, ki so jo francoski organi navedli v vlogi, kot so izgube v prihodkih in proizvodnji zaradi prekinitve gospodarskih dejavnosti ter hipotetična škoda, kot je ocenjena vrednost izgube zajetega ogljika (ki skupaj znaša 1,220 milijarde EUR), ni upoštevala kot osnova za izračun zneska pomoči, saj ni veljala za neposredno škodo.

Komisija je 29. maja 2009 predlagala uporabo finančne pomoči v višini 109 377 165 EUR. Ustrezni postopek za spremembo proračuna se je zaključil 15. septembra 2009. Po sklenitvi sporazuma o izvajanju s Francijo je Komisija pomoč izplačala 25. novembra 2009.

Italija (potres v deželi Abruci)

Italijansko deželo Abruci je aprila 2009 prizadel močan potres, ki je povzročil smrt 300 ljudi in izjemno veliko škodo. Italijanski organi so za finančno pomoč v zvezi s potresom zaprosili v roku desetih tednov, določenem za vloge za pomoč iz Solidarnostnega sklada EU.

Potres je močno poškodoval osnovno infrastrukturo, zasebna gospodinjstva, javne zgradbe, podjetja in bogato kulturno dediščino te dežele ter resno prizadel prebivalstvo. Prizadeta območja so zajela celotno pokrajino L’Aquila, večino dežele Abruci in nekatera mejna območja. Posebno hudo je bilo prizadeta deželna prestolnica L’Aquila, najbolj njeno zgodovinsko središče. Od skupno približno 300 000 prebivalcev, ki jih je prizadela nesreča, je bilo po poročanjih 300 smrtnih žrtev in 1 500 ranjenih. Tisoči so izgubili svoje domove in/ali zasebna podjetja, okoli 30 000 oseb pa je bilo za daljše obdobje nastanjenih v šotoriščih. Nadaljnjih 32 000 oseb je bilo nastanjenih v hotelih in zasebnih hišah na jadranski obali, približno 20 000 pa jih je po podatkih našlo zasebno nastanitev zunaj dežele. Za znaten delež zgradb, pregledanih po potresu, je bilo ugotovljeno, da nikakor niso varne. Nesreča je imela prav tako hude posledice za socialno-ekonomski položaj celotne dežele, saj se je gospodarska dejavnost drastično zmanjšala, če se ni celo popolnoma ustavila. Enako velja za dejavnosti lokalne univerze, ki jo obiskuje 27 000 študentov in je tudi pomemben gospodarski dejavnik v deželi.

Italijanski organi so skupno neposredno škodo ocenili na več kot 10,212 milijarde EUR. Ta znesek pomeni 0,67 % BND Italije in več kot trikrat presega običajni prag, ki je za uporabo sredstev Solidarnostnega sklada za Italijo določen v višini 3,4 milijarde EUR (tj. 3 milijarde EUR v cenah iz leta 2002). Analiza, ki so jo opravile službe Komisije, je pokazala, da so metode, ki jih je Italija uporabila za oceno različnih kategorij škode, zelo podrobne in tehtne ter da so rezultati verodostojni. Ocena skupne neposredne škode se je zdela celo nekoliko previdna.

Potres je bil zato ocenjen kot večja naravna nesreča in je sodil v glavno področje uporabe sredstev Solidarnostnega sklada EU. Vloga je bila pospešeno uspešno obravnavana, da bi se italijanskim organom pomoč zagotovila čim hitreje. Komisija je v odločbi z dne 8. junija 2009 proračunskemu organu predlagala dodelitev finančne pomoči v višini 493 771 159 EUR. Postopek za spremembo proračuna se je zaključil 20. oktobra 2009, 11. novembra 2009 pa mu je že sledila sklenitev sporazuma o izvajanju. Pomoč je bila izplačana 30. novembra 2009.

Financiranje

Pomoč iz Solidarnostnega sklada EU je bila leta 2009 izplačana za en primer, vloga zanj pa je bila prejeta jeseni 2008 (suša na Cipru). Ustrezni predhodni predlog spremembe proračuna št. 10/2008[2] je proračunski organ odobril 18. decembra 2008.

Za vloge, prejete leta 2009, so se sredstva iz Sklada uporabila v treh primerih. Predhodni predlog spremembe proračuna št. 1/2009[3] zajema posledice poplav v Romuniji, proračunski organ pa ga je odobril 11. marca 2009. Predhodni predlog spremembe proračuna št. 7/2009[4] zajema posledice neurja Klaus v Franciji, proračunski organ pa ga je odobril 15. septembra 2009. Predhodni predlog spremembe proračuna št. 9/2009[5] zajema posledice potresa v pokrajini L'Aquila v Italiji, proračunski organ pa ga je odobril 20. oktobra 2009. Izplačila so se lahko izvedla po sprejetju odločb o nepovratnih sredstvih in po podpisu sporazumov o izvajanju.

Upravičenka | Nesreča | Kategorija | Znesek pomoči (v EUR) |

Ciper | suša | večja naravna nesreča | 7 605 445 |

Romunija | poplave | neobičajna regionalna nesreča | 11 785 377 |

Francija | neurje Klaus | večja naravna nesreča | 109 377 165 |

Italija | potres v deželi Abruci | večja naravna nesreča | 493 771 159 |

Skupaj | 622 539 145 |

ZAKLJUčITVE

Člen 8(2) uredbe o Solidarnostnem skladu določa, da država upravičenka najpozneje v šestih mesecih po izteku enoletnega roka od dneva izplačila nepovratnih sredstev predloži poročilo o finančnem izvajanju pomoči (v nadaljnjem besedilu: poročilo o izvajanju) z izjavo o utemeljitvi izdatkov (v nadaljnjem besedilu: izjava o veljavnosti). Ob koncu tega postopka Komisija zaključi pomoč iz Sklada.

Leta 2009 sta bili zaključeni dve vlogi za pomoč iz Solidarnostnega sklada. V zvezi z zaključitvijo pomoči za nevihto v Estoniji leta 2005, za katero je bila odobrena finančna pomoč v višini 1 289 765 EUR, je bilo poročilo o izvajanju prejeto 27. septembra 2007. Po temeljiti preučitvi, ki so jo izvedle službe Komisije, je morala Komisija od estonskih organov zahtevati dodatne informacije. Odgovor estonskih organov je prejela 19. januarja 2009, ob tem pa so bili prijavljeni neupravičeni izdatki v višini 4 430 EUR. Komisija je začela postopek izterjave in 1. junija 2009 so ji estonski organi vrnili znesek v višini 4 430 EUR. Primer je bil nato zaključen.

V primeru nevihte v Litvi leta 2005 je bila Litvi odobrena finančna pomoč v višini 378 910 EUR, poročilo o izvajanju v litovščini pa je prispelo 10. oktobra 2007. Službe Komisije so poročilo prevedle in preverile ter od litovskih organov zahtevale dodatne informacije. Izjava litovskih organov je pokazala, da so izpolnjene vse zahteve za zaključitev. Komisija je primer zaključila 11. junija 2009.

Komisija je leta 2009 prejela končna poročila o izvajanju za finančno pomoč, dodeljeno leta 2007, od Grčije (za poplave reke Evros leta 2006), Madžarske (za poplave leta 2006), Nemčije (za neurje Kyrill leta 2007) in Francije (za ciklon Gamede leta 2007). Ob koncu obdobja, ki ga zajema to letno poročilo, se ocenjevanje teh poročil o izvajanju še ni zaključilo.

Sklepi

Solidarnostni sklad je leta 2009 ponovno dokazal, da je učinkovit pri odzivanju na večje nesreče, saj zagotavlja znatno finančno pomoč v razumnem roku. Eden izmed pogojev za to pa je, da država prosilka dobro pripravi vlogo, da Komisiji ni treba zahtevati pojasnil ali dodatnih informacij. V zvezi s tem se je za zelo uspešno izkazala uveljavljena praksa služb Komisije, da pristojnim nacionalnim organom ponudijo možnost neuradnega pregleda osnutkov vlog pred uradno predložitvijo. Države, ki želijo zaprositi za pomoč iz Solidarnostnega sklada, se spodbuja, da izkoristijo to priložnost.

V primeru doslej največje nesreče, za katero je bila zaprošena pomoč iz Solidarnostnega sklada, se je pomoč dejansko lahko izplačala sorazmerno hitro, in sicer v nekaj več kot petih mesecih od datuma predložitve vloge in to kljub prenovi Evropskega parlamenta po junijskih volitvah.

Leto 2009 je pokazalo tudi na težave pri uporabi pomoči iz Solidarnostnega sklada v primeru počasi napredujočih nesreč. Zahteva, da je vlogo treba vložiti v desetih tednih od nastanka prve škode, ki jo povzroči nesreča, povzroča objektivne težave v primeru nesreč, kot je suša, saj je pri takih nesrečah skoraj nemogoče določiti natančni datum začetka. Čeprav bi se za vlogo v primeru Cipra lahko našla praktična rešitev, bi bilo bolje, da bi se v uredbo o Solidarnostnem skladu vključila posebna določba za tako vrsto nesreče, da Uredbe ne bi bilo več treba „razlagati“. Komisija bo to vprašanje obravnavala v sporočilu o prihodnosti Solidarnostnega sklada EU, ki ga bo predvidoma predstavila na začetku druge polovice leta 2011.

Priloga 1: Tekoče in nove vloge iz leta 2009 za pomoč iz Solidarnostnega sklada Evropske unije

Države prosilke | Ciper | Romunija | Francija | Italija |

Vrsta in narava nesreče | suša | poplave | neurje Klaus | potres v deželi Abruci |

Datum prve škode | 22. 4. 2008 | 24. 7. 2008 | 24. 1. 2009 | 6. 4. 2009 |

Datum vloge* | 1. 7. 2008 | 1. 10. 2008 | 2. 4. 2009 | 8. 6. 2009 |

Popolne informacije na voljo dne | 1. 7. 2008 | 1. 10. 2008 | 2. 4. 2009 | 8. 6. 2009 |

Prag večje nesreče (v milijonih EUR) | 84,673 | 566,845 | 3 398,6 | 3 398,6 |

Skupna neposredna škoda (v milijonih EUR) | 176,15 | 471,41 | 3 805,47 | 10 212,04 |

Kategorija | večja | regionalna | večja | večja |

Škoda/prag | 208,03 % | 83,16 % | 111,97 % | 300,48 % |

Stroški upravičenih nujnih ukrepov (v milijonih EUR) | 59,45 | 390,81 | 462,91 | 2 004,14 |

Upravičeni strošek/ skupna škoda | 33,74 % | 82,9 % | 12,16 % | 19,63 % |

Pomoč/upravičeni strošek | 12,79 % | 3,01 % | 23,63 % | 24,64 % |

Stopnja pomoči (% skupne škode) | 4,31 % | 2,49 % | 2,87 % | 4,84 % |

Datum odločbe o nepovratnih sredstvih | 30. 3. 2009 | 20. 7. 2009 | 27. 10. 2009 | 11. 11. 2009 |

Datum sporazuma o izvajanju | 10. 6. 2009 | 3. 9. 2009 | 13. 11. 2009 | 11. 11. 2009 |

Odobrena pomoč (v EUR) | 7 605 445 | 11 785 377 | 109 377 165 | 493 771 159 |

Priloga 2: Pregled vlog za pomoč iz Solidarnostnega sklada EU od leta 2002

2 | CZ | poplave | 2 300 | večja | 129 |

3 | FR | poplave (Le Gard) | 835 | regionalna | 21 |

4 | DE | poplave | 9 100 | večja | 444 |

Skupna pomoč za vloge v letu 2002 | 728 |

2 0 0 3 | 1 | ES | razlitje nafte (Prestige) | 436 | regionalna | 8,626 |

2 | IT | potres (Molise/Apulija) | 1 558 | regionalna | 30,826 |

3 | IT | izbruh vulkana (Etna) | 894 | regionalna | 16,798 |

4 | IT | poplave (severna Italija) | (1 900) | (večja) | zavrnjena |

5 | GR | neugodne zimske vremenske razmere | (ni jasno) | (večja ?) | zavrnjena |

6 | PT | gozdni požari | 1 228 | večja | 48,539 |

7 | FR | gozdni požari (južna Francija) | 531 | (regionalna) | zavrnjena |

8 | ES | gozdni požari (na meji s Portugalsko) | 53 | sosednja država | 1,331 |

9 | MT | poplave | 30 | večja | 0,961 |

10 | IT | poplave (Furlanija - Julijska krajina) | (525) | (regionalna) | zavrnjena |

Skupna pomoč za vloge v letu 2003 | 107,081 |

2 0 0 4 | 1 | FR | poplave (delta Rone) | 785 | regionalna | 19,625 |

2 | ES | poplave (Malaga) | (73) | (regionalna) | zavrnjena |

3–9 | ES | gozdni požari (7 vlog) | (480) | (regionalna) | vseh 7 zavrnjenih |

10 | SK | poplave | (29) | (regionalna) | zavrnjena |

11 | SI | potres | (13) | (regionalna) | umaknjena |

Skupna pomoč za vloge v letu 2004 | 19,625 |

2 0 0 5 | 1 | SK | nevihta (Tatre) | 203 | večja | 5,668 |

2 | IT | poplave (Sardinija) | (223, precenjena) | (regionalna) | zavrnjena |

3 | EE | nevihta | 48 | večja | 1,29 |

4 | LV | nevihta | 193 | večja | 9,487 |

5 | SE | nevihta „Gudrun“ | 2 297 | večja | 81,725 |

6 | LT | nevihta | 15 | sosednja država | 0,379 |

7 | GR | poplave reke Evros | (112) | (regionalna) | zavrnjena |

8 | RO | spomladanske poplave | 489 | večja | 18,798 |

9 | BG | spomladanske poplave | 222 | večja | 9,722 |

10 | BG | poletne poplave | 237 | večja | 10,632 |

11 | RO | poletne poplave | 1 050 | večja | 52,4 |

12 | AT | poplave (Tirolska/Vorarlberg) | 592 | regionalna | 14,799 |

Skupna pomoč za vloge v letu 2005 | 204,905 |

2 0 0 6 | 1 | UK | eksplozija skladišča nafte Buncefield | (700) | (regionalna) | umaknjena |

2 | GR | poplave reke Evros | 372 | regionalna | 9,306 |

3 | HU | poplave | 519 | večja | 15,064 |

4 | ES | gozdni požari v Galiciji | (91) | (regionalna) | zavrnjena |

Skupna pomoč za vloge v letu 2006 | 24,370 |

2 0 0 7 | 1 | DE | neurje „Kyrill“ | 4 750 | večja | 166,9 |

2 | FR | Reunion, ciklon „Gamede“ | 211 | regionalna | 5,29 |

3 | ES | poplave na otoku El Hierro | (18) | (regionalna) | zavrnjena |

4 | ES | poplave v pokrajini La Mancha | (66) | (regionalna) | zavrnjena |

5 | UK | poplave | 4 612 | večja | 162,387 |

6 | CY | gozdni požari | (38) | (regionalna) | zavrnjena |

7 | ES | gozdni požari na Kanarskih otokih | (144) | (regionalna) | zavrnjena |

8–16 | IT | 9 vlog za gozdne požare v 9 deželah | - | (regionalna) | ni sprejemljiva, rok zamujen |

17 | FR | orkan „Dean“/Martinik | 509 | regionalna | 12,78 |

18 | GR | gozdni požari | 2 118 | večja | 89,769 |

19 | SI | poplave | 233 | večja | 8,254 |

Skupna pomoč za vloge v letu 2007 | 445,380 |

2 0 0 8 | 1 | CY | suša | 165,4 | večja | 7,605 |

2 | RO | poplave | 471,4 | regionalna | 11,785 |

Skupna pomoč za vloge v letu 2008 | 19,390 |

2 0 0 9 | 1 | FR | neurje Klaus | 3 805,5 | večja | 109,377 |

2 | IT | potres v deželi Abruci | 10 212,0 | večja | 493,771 |

3 | GR | gozdni požari (2009) | (152,8) | (regionalna) | zavrnjena |

4 | CY | nevihte (2009) | (2,6) | (regionalna) | zavrnjena |

5 | GR | poplave na otoku Evia | (83,2) | (regionalna) | zavrnjena |

6 | IT | zemeljski plazovi v Mesini | (598,9) | (regionalna) | zavrnjena |

Skupna pomoč za vloge v letu 2009 | 603,148 |

Skupni znesek pomoči, odobrene od leta 2002 | 2 151,899 milijona EUR |

[1] Podrobne informacije o oceni teh vlog bodo predstavljene v letnem poročilu za leto 2010.

[2] COM(2008) 731; sprememba proračuna 11/2008, sprejeta 18. decembra 2008, UL L 27, 30.1.2009.

[3] COM(2009) 22; sprememba proračuna 1/2009, sprejeta 11. marca 2009, UL L 99, 17.4.2009.

[4] SEC(2009) 827; sprememba proračuna 7/2009, sprejeta 15. septembra 2009, UL L 293, 10.11.2009.

[5] COM(2009) 448; sprememba proračuna 9/2009, sprejeta 20. oktobra 2009, UL L 326, 11.12.2009.